**MUNICIPIUL SATU MARE**

**CABINET PRIMAR**

**Nr. 17358/17.03.202****5**

Kereskényi Gábor, Primar al municipiului Satu Mare,

În temeiul prevederilor art. 136 alin.(1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa de promovare a proiectului de hotărâre pentru modificarea Hotărârii Consiliului Local al municipiului Satu Mare nr. 418/27.10.2022 proiect în susținerea căruia formulez următorul:

**REFERAT DE APROBARE**

Pentru modificarea art. 3 și art. 4 din HCL nr. 418/27.10.2022 privind aprobarea documentației P.U.Z.-Lotizare pentru locuințe individuale și instituții servicii, acceptarea ofertei de donație, amplasament: Satu Mare, zona Pescăruș, nr.cad. 164614 în sensul menționării următorului conținut: ,,Autorizațiile de construire pentru locuințele individuale se pot elibera și înainte de asigurarea echipării tehnico-edilitare (apă-canal, gaz, energie electrică).``

În articolul 3 din Hotărârea sus-menționată s-a consemnat faptul că:,,Strada nou propusă prin documentație va fi dezmembrată cu titlu de drum și va fi realizată de beneficiar la strat de asfalt , anterior autorizării construcțiilor propuse.

În articolul 4 s-a consemnat faptul că ,,Autorizațiile de construire se vor elibera numai după echiparea tehnico-edilitară (apă-canal, gaz, energie electrică) în conformitate cu art.13 alin.2, art.28 alin.1 și alin.2 din Regulamentul General de Urbanism, precum și după asigurarea profilului stradal prevăzut în documentație.

Prin cererea înregistrată la Primăria Satu Mare cu nr. 16794/13.03.2025 beneficiarul arată că nu poate asigura echiparea tehnico-edilitară înainte de emiterea autorizației de construire fiind blocat de refuzul furnizorilor de energie care aprobă proiectele de extindere de rețea doar după ce autorizațiile de construire au fost emise, cerând modificarea Hotărârii mai sus menționate în sensul celor de mai sus .

Dată fiind atât cererea beneficiarului, cât și prevederile Legii nr.123 din data de 10.07.2012 a energiei electrice și a gazelor naturale unde în art.3 pct.45 extinderea rețelei de distribuție este definită ca fiind,, dezvoltarea rețelei electrice de distribuție de interes public deținută de operatorul de distribuție concesionar prin realizarea, într-o zonă în care nu există rețea, situată în intravilanul sau extravilanul unei localități electrificate/neelectrificate, a unor noi capacități de distribuție și efectuarea lucrărilor de întărire a rețelei electrice strict necesare*, în vederea racordării unuia sau mai multor utilizatori de rețea,*

Propun spre analiza şi aprobarea Consiliului Local prezentul proiect de hotărâre.

**Iniţiator proiect**

**PRIMAR**

**Kereskényi Gábor**

Gerenyi Maxim Bianca/2 ex